**Točka. 2.**

**Prijedlog 1. izmjena i dopuna Proračuna**

**Općine Orehovica za 2018. godinu**

**REPUBLIKA HRVATSKA**

**MEĐIMURSKA ŽUPANIJA**

**Općina Orehovica**

**Načelnik Općine Orehovica**

*Datum primitka:*

*KLASA: 400-08/18-01/02*

Ur.br: 2109/22-02-18-3 Potpis primitka:

O*rehovica, 15.06.2018.godine*

***OPĆINSKO VIJEĆE OPĆINE OREHOVICA***

***n/r predsjednika Marko Hunjadi***

- ***ovdje-***

***PREDMET:***  *Prijedlog* 1. izmjena i dopuna proračuna Orehovica za 2018. godinu

- podnosi se na donošenje

Na temelju članka 33. Statuta Općine Orehovica(SGMŽ 04/13), te članka 37. Zakona o Proračunu (NN 87/08, 136/12, 15/15) Načelnik Općine Orehovica dana 15.06 2018. godine, utvrdio je

**Prijedlog 1. izmjena i dopuna Proračuna Općine Orehovica za 2018. godinu**

te ga podnosi Općinskom vijeću Općine Orehovica na raspravu i donošenje.

Na temelju članka 44. Poslovnika o radu Općinskog Vijeća Općine Orehovica (SGMŽ 04/13) za izvjestitelje na sjednici Općinskog Vijeća Općine Orehovica određujem Franju Bukala, općinskog načelnika Općine Orehovica.

**Načelnik Općine Orehovica**

**Franjo Bukal**

*DOSTAVITI:*

*1. Općinskom vijeću Općine Orehovica, ovdje*

*2. Pismohrani, ovdje*

* 1. **UVOD**

Proračun Općine Orehovica za 2018. godinu i projekcije za 2019. i 2020. godinu usvojeni su na sjednici Općinskog Vijeća Općine Orehovica održanoj 01.prosinca 2017. godine i objavljeni u "Službenom glasniku Međimurske županije 14/17.

Zakonom o proračunu ("Narodne novine" broj 87/08, 136/12 i 15/15) utvrđeno je da, ako se tijekom proračunske godine zbog izvanrednih nepredviđenih okolnosti, smanje prihodi i primici, odnosno povećaju rashodi i izdaci, proračun se mora uravnotežiti smanjenjem rashoda i izdataka, odnosno pronalaženjem novih prihoda i primitaka. Nadalje, Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna, prema istom postupku kao za donošenje proračuna.

Budući su od donošenja Proračuna Općine Orehovica za 2018. godinu nastale promjene koje nisu bile poznate u vrijeme njegova donošenja, a koje se odražavaju na prihodnu i rashodnu stranu proračuna, potrebno je rebalansom ponovno uravnotežiti proračun. **Prvim izmjenama i dopunama Proračuna Općine Orehovica predlaže se proračun u iznosu od 18.520.613,00 kuna (ukupni rashodi i izdaci proračuna) iz čega proizlazi da se rebalansom proračuna proračun povečava za 374.862,00 kuna, te iznosi 18.895.475,00 kuna.**

**Ovim dokumentom se mijenja samo Proračun za 2018. godinu, projekcije proračuna za 2019. i 2020. godinu se ne mijenjaju.**

Proračun se sastoji od općeg i posebnog dijela te plana razvojnih programa.

U nastavku teksta slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu Prvim izmjenama i dopunama Proračuna Općine Orehovica za 2018. godinu u odnosu na početni Proračun za 2018. godinu.

Izmjene u posebnom dijelu proračuna odnosno promjene na stavkama rashoda i izdataka po razdjelu čiji su nositelj Jedinstveni upravni odjel općine Orehovica, sastavni je dio ovog obrazloženja.

Plan razvojnih programa za razdoblje 2018.-2020. godine je treći sastavni dio proračuna (uz opći i posebni dio proračuna). U odnosu na plan razvojnih programa u početnom proračunu za 2018. godinu, ovim Planom razvojnih programa mijenja se samo 2018. godina, u skladu s izmjenama planskih iznosa u posebnom dijelu proračuna za 2018. godinu.

* 1. **IZMJENE I DOPUNE PRORAČUNA OPĆINE OREHOVICA ZA 2018. GODINU**

Prvim izmjenama i dopunama Proračuna Općine Orehovica za 2018. godinu predlaže se korekcija kako slijedi: